text: "Вила Роза", "Джулай" и "Отчуждение" ще се борят за голямото отличие на Българската филмова академия - Развлечение - Дневник
  15:37, 30 апр 14 , 4732
  Сюжетът на "Отчуждение", създаден от Лазаров, Китодар Тодоров и Георги Тенев, се заплита около възрастен грък, който пътува към България, за да купи едно все още неродено дете за 10 хиляди лева.
  Вила Роза" на Мартин Макариев, "Джулай" на Кирил Станков и "Отчуждение" на Милко Лазаров ще се съревновават в категорията за най-добър игрален филм в годишните награди за кино на Българската филмова академия. Това става ясно от обявените на сайта им номинации за отличията през 2014 г., които ще бъдат връчени на официална церемония в Театър "Българска армия" на 6 юни и ще бъдат излъчвани директно по БНТ1.
  Лазаров и Макариев ще си оспорват и отличието за най-добър режисьор на игрален филм заедно с Вал Тодоров за работата му по "България, тази вечна ерес". Режисьорът на "Отчуждение" има шанс за награда и в категорията за дебют на режисьор.
  Кадър от "Вила Роза" с участието на Дейвид Чокачи, Лидия Инджова, Елена Петрова, Пламен Манасиев и Калин Врачански
  В категорията за късометражен филм в конкуренция са "Без заглавие" на Иван Москов, "Контражур" на Калоян Патерков и Вал Тодоров, както и отличения с голямата награда и номинация за Европейските филмови награди по време на фестивала на късометражното кино във френския град Клермон-Феран "Чест" на Павел Г. Веснаков.
  Сред телевизионните сериалите, които ще се борят за награда, са две заглавия на БНТ - "Под прикритие" и "Четвърта власт", както и "Революция Z", който се излъчва по Би Ти Ви.
  "Последните черноморски пирати"
  Филмът на Светослав Стоянов "Последните черноморски пирати" е номиниран в три категории - за най-добър късометражен филм, за най-добър режисьорски дебют в документалното кино и за най-добър оператор на документален филм за работата на Орлин Руевски и Иван Николов.
  Сред документалните заглавия, които ще си оспорват наградата, са още "Вапцаров. Пет разказа за един разстрел" на Костадин Бонев, както и "Хляб и зрелища" на Георги Стоев-Джеки.
  "Ден като ден" на Господин Неделчев-Дидо, "Джунгла под прозореца" на Иван Веселинов и Non Stop на Андрей Цветков ще се борят за награда за най-добър анимационен филм.
  Пълният списък с номинираните заглавия и отделните хора в 10-те категории за професионално майсторство е публикуван на сайта на Българската фимова академия.
  Българската филмова академия, която за първи път от 2010 г. представлява цялата кинематографска общност в България, ще избира с тайно гласуване между 15 игрални пълнометражни, 6 късометражни, 4 телевизионни сериала, 26 документални и 6 анимационни филма, които са имали публични прожекции в периода между 1 януари и 31 декември 2013 г..
  "Четвърта власт" и "Отчуждение" на БНТ триумфираха на наградите на Българската филмова академия
  "Последните черноморски пирати" взе наградите на публиката на "София филм фест"
  Филм с Китодар Тодоров и Дарин Ангелов ще бъде представен в САЩ, Испания и Румъния
  Olga 15:39, 30 апр 14 / Неутрално
  Гледайте българско кино!
  Рейтинг: 409 15:39, 30 апр 14 Неутрално
  Рейтинг: 832 15:40, 30 апр 14 Неутрално
  До коментар [#1] от "Olga":
  И дано то да става все по-качествено.
  Рейтинг: 5627 16:01, 30 апр 14 Неутрално
  ще гледаме и дано си заслужава .
  Рейтинг: 409 16:35, 30 апр 14 Неутрално
  Все повече си заслужава.
  Рейтинг: 466 16:54, 30 апр 14 Весело
  Вила роза е смехотворен филм... това са най-лошо изхарчените 8лв. за кино през последните 2 години... как може въобще някой да го слага в какво и да е било класация за качество?
  Рейтинг: 528 17:52, 30 апр 14 Неутрално
  "Вила Роза" има номаниция? Съвсем време си е за родни малинки.
  Рейтинг: 1326 18:37, 30 апр 14 Неутрално
  Та откога има българска 'филмова академия'?
  Рейтинг: 524 19:05, 30 апр 14 Неутрално
  До коментар [#6] от "laveol":
  За съжаление и аз бях много разочарован от "Вила Роза". Но все пак е първи опит в жанра, а и един от малкото в "жанровото" кино изобщо.